

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2024.gada 25. jūlijā |

**30.**

**Par Ogres novada pašvaldības metu konkursa “Lielvārdes parka un apkaimes labiekārtošana” uzvarētāju un ieceres nodošanu sabiedrības viedokļa noskaidrošanai**

Saskaņā arOgres novada pašvaldības domes 2023.gada 27.aprīļa lēmumu (protokols Nr.6 58.) “Par Ogres novada pašvaldības metu konkursu “Lielvārdes parka un apkaimes labiekārtošana” (ar Ogres novada pašvaldības domes 27.03.2024. sēdes lēmuma (protokols Nr.5; 26.) grozījumu) tika izstrādāts un 2024.gada 3.aprīļa Metu konkursa “Lielvārdes parka un apkaimes labiekārtošana” žūrijas komisijas sēdē (protokola Nr.ONP 2024/33 – 1) apstiprināts metu konkursa “Lielvārdes parka un apkaimes labiekārtošana” (turpmāk – metu konkurss) nolikums, nosakot metu konkursa norises un Ogres novada pašvaldības atbalsta piešķiršanas kārtību, mērķi, pretendentu kvalifikācijas prasības un vērtēšanas kritērijus.

Metu konkursa priekšmets ir Lielvārdes parks un tā apkaime, kas atrodasEdgara Kauliņa alejā 5, Lielvārdē, Ogres novadā, kadastra Nr. 7433 002 0576. Tajā ietilpst arī Lielvārdes pilskalns, Lielvārdē, Ogres novadā, kadastra Nr.7433 002 0563, Laimdotas iela 16, Lielvārdē, Ogres novadā, kadastra Nr.7433 002 0925, Edgara Kauliņa aleja 18A, Lielvārdē, Ogres novadā, kadastra Nr. 7433 002 0135, Edgara Kauliņa aleja 21, Lielvārdē, Ogres novadā, kadastra Nr. 7433 002 0559, 7433 002 0558, kuru pašvaldība iecerējusi attīstīt kā nozīmīgu ainavu telpu – daudzveidīgu un dzīvīgu publisko ārtelpu, kurai piemīt vēsturi respektējoša, tomēr mūsdienīga un uz nākotni vērsta Lielvārdes parka un apkaimes identitāte – pagātnes stāsts nākotnes skaņās.

 Metu izstrādes galvenie uzdevumi:

* 1. automašīnu stāvlaukuma tehniskos risinājumus paredzēt esošā stāvlaukuma robežās, saskaņojot ar Ogres novada pašvaldību, iespējama robežu maiņa;
	2. labierīcībasatjaunošana;
	3. risinājums lietus ūdens savākšanai un novadīšanai esošajam galvenajam ceļamlīdz pilsdrupām;
	4. vēsturiskā laukakmeņu tiltaatjaunošana, ievērojot tilta vēsturisko veidolu 20.gs.sākumā;
	5. esošā ceļa brauktuvi paredzēt ar risinājumu lietus ūdens savākšanai un novadīšanai;
	6. veloceliņa būvniecība gar Edgara Kauliņa aleju, saglabājot koku aleju un noformējumā izmantojot Lielvārdes rakstus, izvērtējot iespēju izbūvēt apgaismotu gājēju – veloceliņu un risinājumu, atsevišķi saskaņojot ar Pasūtītāju projektēšanas gaitā, (izvērtēt iespēju veloceliņu izbūvēt Edgara Kauliņa alejas zemes vienībā vai piedāvāt variantus veloceliņa būvniecību veikt alejai piegulošajās zemes vienībās – 1.variants – zemes vienībā, kadastra apzīmējums 7433 002 0339, to turpinot zemes vienībā Edgara Kauliņa aleja 5, kadastra apzīmējums 7433 002 0576 vai 2.variants – zemes vienībās, kadastra apzīmējumi 7433 002 0140, 7433 002 0137, to turpinot zemes vienībā Edgara Kauliņa aleja 5, kadastra apzīmējums 7433 002 0576).
	7. Lielvārdes pilsdrupu konservācija. Turpmākai attīstībai projektēšanas gadījumā jāsaņem Nacionālās kultūras mantojuma pārvaldes atļauja. Apjomu, materiālu un tehnisko risinājumu izvēli būtiski ietekmēs pārvaldes tehniskie noteikumi;
	8. apgaismojuma risinājums Lielvārdes pilsdrupām;
	9. laivu piestātnes būvniecība **–** pontonu tipa ar margām, koka kāpnēm;
	10. vecās lapenes Mīlestības kalniņā demontāža un lapenes ar šūpolēm būvniecība;
	11. mūra tilta pār Rumbiņu pie Rumbiņas ūdenskrituma atjaunošanu veikt esošajā apjomā;
	12. koka tilta būvniecība pār Rumbiņu, margai stilistiski jāsaskan ar skatu platformas margu;
	13. dabas takas būvniecība **–** koka laipas 1,5 līdz 2,0 m platas.
	14. celiņu tīklaar grants segumu (gājēju slodze) ar šķelta granīta bruģakmens apmali, platums 2 m būvniecība;
	15. celiņa **–** koka laipas 1,5 līdz 2,0 m platas ar paplatinājumiem atsevišķās vietās, kur izvietot solus un atkritumu tvertnes, būvniecība;
	16. celiņu tīkla būvniecība**,** izmantojot ilgtspējīgu seguma materiālu. Labiekārtojums, t.sk., solu, velonovietņu, atkritumu urnu uzstādīšana, atpūtas vietu ierīkošana;
	17. labiekārtojums, t.sk., solu, velonovietņu, atkritumu urnu uzstādīšana, apzaļumošana ap pilsdrupām ar mērķi samazināt iespējas cilvēkiem kāpt uz tām;
	18. virtuālās vides nodrošināšana (vietas QR kodiem 3D modeļu un video aplūkošanai), t.sk., 3D „Lāčplēša cīņa ar tumšo bruņinieku” ar skatu uz plānoto skatu platformas vietupie Lielvārdes pilsdrupām u.c.;
	19. priekšlikums, ideja risinājumam, izceļot Dievu kalnu(piem., vides dizaina objekta, mākslas priekšmeta uzstādīšana, ideja pieejas risinājumam), saņemot Nacionālās kultūras mantojuma pārvaldes atļauju un tehniskos noteikumus projektēšanas gadījumā, un/vai 3D modelis, piemēram, QR kods pretējā krastā ar skatu uz Dievu kalnu;
	20. skatu platformas „Lāčplēša cīņa ar tumšo bruņinieku” pie Lielvārdes pilsdrupām būvniecība;
	21. pilsdrupu saglabāšana un attīstība kultūras pasākumiem, saņemot Nacionālās kultūras mantojuma pārvaldes atļauju un tehniskos noteikumus projektēšanas gadījumā;
	22. krasta stiprināšana Daugavā līdz Rumbiņas ietekai;
	23. koka norobežojumu uzstādīšana gar Daugavas stāvkrastu;
	24. bērnu rotaļu laukumabūvniecība (jāsniedz priekšlikums par vietu), saņemot Nacionālās kultūras mantojuma pārvaldes atļauju un tehniskos noteikumus projektēšanas gadījumā;
	25. kāpņu uz stadionu – koka brusu vai koka, būvniecība;
	26. citi funkcionāli un estētiski pamatoti labiekārtojuma elementi, vienoti stilā, materiālu pielietojumā;
	27. Apgaismojuma pieslēguma vietu ierīkošana, kabeļu un gaismekļu novietojumu precizēt būvprojekta izstrādes gaitā. Gaismekļu tehniskos un arhitektoniskos risinājumus projektēšanas gadījumā saskaņot ar Ogres novada pašvaldību. Āra apgaismojuma tīkla būvniecība;
	28. Videonovērošanas sistēmas uzstādīšana.

Ogres novada pašvaldības Centrālās administrācijas Attīstības un plānošanas nodaļas vadītāja Aija Romanovska sniedz ziņojumu par metu konkursa norises gaitu un rezultātiem: līdz piedāvājumu iesniegšanas termiņa beigām, t.i., līdz 2024.gada 3.jūlijam plkst. 10:00, piedāvājumus metu konkursam bija iesniedzis 1 (viens) dalībnieks.

2024.gada 17.jūlijā tika atvērts metu konkursam iesniegtais metu piedāvājums un katrs metu konkursa žūrijas komisijas loceklis individuāli uzsāka vērtēt metu konkursa dalībnieka meta piedāvājumu.

2024.gada 19.jūlijā metu konkursa žūrijas komisijas locekļi vienbalsīgi pieņēma lēmumu par vietu piešķiršanu šādā kārtībā: 1.vietu piešķirt metam ar devīzi “JOS55”.

Metu konkursā iesniegto devīžu atšifrējumu atvēršanas sanāksme notika 2024.gada 19.jūlijā plkst.10:00 Ogres novada pašvaldībā, Brīvības ielā 33, Ogrē, lielajā zālē (3.stāvs). Par metu konkursa devīzes atvēršanas sanāksmi bija informēti metu konkursa dalībnieki. Metu konkursa devīzes atvēršanas sanāksmes laikā žūrijas komisija nosauca uzvarētājus un godalgoto vietu ieguvēju devīzes. Pēc tam tika atvērtas devīžu atšifrējumu aploksnes un nosaukts dalībnieka nosaukums, tas ir: 1.vieta metam ar devīzi “JOS55” – SIA “AROUND”.

Atbilstoši metu konkursa nolikuma 48.punktam pēc devīžu atšifrējumu nosaukšanas metu konkursa žūrijas komisija rīkoja slēgtu sēdi, kurā pārbaudīja, vai dalībnieka iesniegtie kvalifikācijas dokumenti ir atbilstoši metu konkursa nolikumā izvirzītajām prasībām. Žūrijas komisija bija tiesīga nepiešķirt godalgu izvēlētajam dalībniekam, ja tas neatbilst nolikuma prasībām.

Izvērtējot dalībnieka iesniegtos kvalifikācijas dokumentus, metu konkursa žūrijas komisija secināja, ka metu konkursa dalībnieka, kas ieguvis 1.vietu pēc metu konkursa žūrijas komisijas locekļu individuālajiem vērtējumiem, t.i., SIA “AROUND”, kvalifikācijas dokumenti atbilst metu konkursa nolikumā izvirzītajām prasībām.

2024.gada 19.jūlijā žūrijas komisija (sēdes protokols Nr. ONP 2024/33 - 4) pieņēma lēmumu piešķirt godalgas: 1.vietas ieguvējam metam ar devīzi “JOS55” – SIA “AROUND, reģistrācijas numurs 40103448225 – EUR 3000.

Ņemot vērā augstāk minēto un pamatojoties uz Publisko iepirkumu likuma 8.panta otro daļu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 2.6.nodaļu, metu konkursa “Lielvārdes parka un apkaimes labiekārtošana” nolikuma (identifikācijas numurs ONP 2024/33) 59. un 60.punktu un Pašvaldību likuma 51. panta trešo daļu

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** metu konkursa “Lielvārdes parka un apkaimes labiekārtošana” žūrijas komisijas lēmumu un piešķirt godalgu 1.vietas ieguvējam - metam ar devīzi “JOS55” – SIA “AROUND”, reģistrācijas numurs 40103448225 – EUR 3000 (trīs tūkstoši *euro*) no Ogres novada pašvaldības 2024.gada budžeta valdības funkcijas 06.600121.
2. **Organizēt** konsultācijas ar Ogres novada iedzīvotājiem par ieceri Lielvārdes parka un apkaimes labiekārtošanai un metu konkursa “Lielvārdes parka un apkaimes labiekārtošana” rezultātā izstrādāto metu ar devīzi “JOS55”.
3. **Noteikt**, ka sabiedrības viedokļa noskaidrošanai tiek organizēta Ogres novada iedzīvotāju rakstveida aptauja, aptaujai nosakot laiku no 2024.gada 1.augusta līdz 2024.gada 30.septembrim.
4. **Noteikt**, ka aptaujā par šī lēmuma 1.punktā minēto metu var piedalīties Latvijas Republikas pilsoņi, kuri aptaujas norises laikā ir sasnieguši 16 gadu vecumu un kuru dzīvesvieta ir deklarēta Ogres novada administratīvajā teritorijā vai kuriem pieder likumā noteiktajā kārtībā reģistrēts nekustamais īpašums Ogres novada administratīvajā teritorijā.
5. **Uzdot** Ogres novada pašvaldības Centrālās administrācijas Komunikācijas nodaļai publicēt Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) informāciju par konsultāciju ar Ogres novada iedzīvotājiem atbilstoši šim lēmumam.
6. **Uzdot** Lielvārdes pilsētas Kultūras namam tā telpās un darba laikā iedzīvotājiem brīvi pieejamā vietā izvietot metu konkursa “Lielvārdes parka un apkaimes labiekārtošana” rezultātā izstrādātā meta ar devīzi “JOS55” vizuālo maketu/-us un informāciju par to, aptaujas anketas drukātā veidā un aptaujai speciāli paredzētu, slēgtu kasti šā lēmuma 3. punktā minētajā termiņā.
7. **Noteikt**, ka aptaujas anketa drukātā veidā pēc tās aizpildīšanas ievietojama slēgtā aploksnē, bet slēgtā aploksne ar tajā ievietotu aptaujas anketu ievietojama aptaujai speciāli paredzētā, slēgtā kastē.
8. Aptaujas anketas, kas ievietotas aptaujai speciāli paredzētā kastē, tiek uzglabātas tajā līdz pat aptaujas norises beigām, bet pēc aptaujas norises tiek nodotas Ogres novada pašvaldības Centrālās administrācijas Attīstības un plānošanas nodaļai – atvēršanai un datu apkopošanai. Visi aptaujas dati tiek uzglabāti līdz Ogres novada pašvaldības domes lēmuma pieņemšanai par ieceres “Lielvārdes parka un apkaimes labiekārtošana” iepirkuma sarunu procedūras darba uzdevuma apstiprināšanu, pēc tam tos iznīcinot, ievērojot fizisko personu datu aizsardzību.
9. Aptaujā iesniegtie personas dati tiks apstrādāti, lai nodrošinātu sabiedrības viedokļa noskaidrošanu atbilstoši šajā lēmumā noteiktajai kārtībai. Personas datu apstrādes pārzinis atbilstoši Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas) nosacījumiem ir Ogres novada pašvaldība, adrese: Brīvības iela 33, Ogre, Ogres novads, LV – 5001, reģistrācijas Nr. 90000024455, tālrunis +371 65071164. Ar papildus informāciju par veikto personas datu apstrādi varat iepazīties Ogres novada pašvaldības oficiālajā tīmekļvietnē <https://www.ogresnovads.lv/lv/personas-datu-aizsardziba-ogres-novada>.
10. **Noteikt**, ka sabiedrības viedokļa noskaidrošanai papildus var tikt organizēta sanāksme ar Ogres novada iedzīvotājiem laika periodā no 2024.gada 6.augusta līdz 2024.gada 30.augustam.
11. Pēc sabiedrības viedokļa noskaidrošanas aptaujas rezultāti tiek iesniegti Ogres novada pašvaldības domei lēmuma pieņemšanai par metu konkursa “Lielvārdes parka un apkaimes labiekārtošana” darba uzdevuma apstiprināšanu, noraidīšanu vai precizēšanu iepirkuma sarunu procedūrai ar SIA “AROUND”, reģistrācijas numurs 40103448225.
12. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)